Missatge: La Via Làctia xocarà amb la seva galàxia més pròxima, Andròmeda, d'aquí 4.000 milions d'anys, segons han informat científics de la NASA. Els seus càlculs es basen en les observacions realitzades amb el telescopi Hubble.Les simulacions amb ordinador realitzades amb les dades del telescopi mostren que, després de l'impacte inicial, les dues galàxies trigaran uns 2.000 mil milions d'anys més a fusionar-se per complet sota l'efecte de la gravetat i prendran la forma d'una galàxia única el·líptica similar a les que són comunament vistes en l'univers."Després de gairebé un segle d'especulacions sobre el destí d'Andròmeda i la nostra Via Làctia, per fi tenim una idea clara sobre com es desenvoluparan els esdeveniments en els pròxims milers de milions d'anys", ha assenyalat Tony Sohn del Space Telescope Science Institute de Baltimore en un comunicat.Les estrelles de dins de cada galàxia es troben tan lluny les unes de les altres que els experts no creuen que puguin xocar entre elles, però és possible que "siguin llançades a una òrbita diferent al voltant del nou centre galàctic", segons la NASA. Els científics han observat una regió específica de la galàxia en un període d'entre cinc i set anys i han conclòs que, tot i que s'espera que a la Via Làctia hi hagi canvis, "la nostra Terra i el nostre Sistema Solar no estan en perill de ser destruïts".   Notícia  Simulacions de col·lisió entre dues galàxies: http://www.youtube.com/watch?v=Cd9cBlvfjow http://www.youtube.com/watch?v=7HF5Oy8IMoM http://www.youtube.com/watch?v=NJhSkG8yOQg

Resposta: I no podem fer res per evitar-ho?  Bé, ben mirat...Abans el sol es convertirà en una gegant vermella i ens socarrimarà a tots...Sempre que no s'aturi abans l'activitat magmàtica i l'erosió acabi per fer desaparèixer les plaques continentals... Sempre que abans no ens caigui un asteroide...Encara que abans...Merda! Jo que avui estava tan content...